**ПРОЕКТ!**

**ДОГОВОР**

**ЗА**

**ВЪЗЛАГАНЕ НА СОЦИАЛНАТА УСЛУГА**

**„ЦЕНТЪР ЗА СОЦИАЛНА РЕХАБИЛИТАЦИЯ И ИНТЕГРАЦИЯ”**

**№……................………**

Днес, …………………г. в гр. Габрово между:

1. **ОБЩИНА ГАБРОВО**, със седалище и адрес: гр. Габрово, пл. “Възраждане” № 3, ЕИК 000215630, представлявана от Таня Венкова Христова – Кмет на Община Габрово, наричан по-долу **ВЪЗЛОЖИТЕЛ** и

**2.** **..................................................................................................”**, представлявано от ...................................................., със седалище и адрес на управление: гр. ..................................., ул. „....................................” № ………, ЕИК ........................, наричано по-долу **ИЗПЪЛНИТЕЛ**

се сключи настоящия договор въз основа на Заповед № ......................... на Кмета на Община Габрово по чл.39а ал.1 от ППЗСП.

Страните постигнаха съгласие, относно следното:

І. ПРЕДМЕТ, ЦЕНА И СРОК НА ДОГОВОРА

**Чл. 1. (1)** **Възложителят** възлага, а **Изпълнителят**, се задължава да организира и предоставя социалната услуга в общността – **ЦЕНТЪР ЗА СОЦИАЛНА РЕХАБИЛИТАЦИЯ И ИНТЕГРАЦИЯ**, **с капацитет 40 /четиридесет/ места.**

**(2)** Изпълнителят организира социалната услуга в помещение/я, намиращо се на адрес: **гр. Габрово, ул. ……………………………. № …….**

**(3)** Изпълнителят организира предоставянето на социалната услуга в общността

“Център за социална рехабилитация и интеграция”, съгласно изискванията на Закона за социално подпомагане, Правилника за неговото прилагане, в съответствие с предвидените критерии и стандарти за предоставяне на социални услуги и утвърденото Методическо ръководство на Агенция за социално подпомагане.

**(4)** Центъра за социална рехабилитация и интеграция да предоставя комплекс от социални услуги, свързани с извършване на рехабилитация, социално-правни консултации, административна помощ, образователно и професионално обучение и ориентиране, изготвяне и осъществяване на индивидуални програми за социално включване. Основните дейности целят ограничаването на социалната изолация, в която се намират хората с увреждания. Дейностите са насочени към създаването на условия за социални контакти и възможности потребителите да се чувстват неразделна част от обществото, подкрепа на потребителите да преодолеят психологическата бариера, която ги кара да се чувстват ненужни и да им осигури условия за взаимопомощ.

**(5)** Социалната услуга ЦСРИ, предмет на този договор, се предоставя от Изпълнителя срещу заплащане на такса от потребителите на този вид услуга, съгласно Тарифата за таксите за социални услуги финансирани от републиканския бюджет. Процедурата за предоставяне и ползване на социалната услуга ще бъде в съответствие с утвърдена методика на Агенция за социално подпомагане и с разпоредбите на Закона за социално подпомагане и правилника за прилагането му.

**(6)** Изпълнителят води задължителна документация при осъществяване на социалната услуга и реализира дейностите с потребителите, в съответствие с изискванията на Правилника за прилагане на закона за социално подпомагане и съответната нормативна база в социалната сфера.

**(7)** За обезпечаване предоставянето на социалната услуга и за изпълнението на Програмата на Изпълнителя за развитие на социалната услуга Център за социална

рехабилитация и интеграция, предмет на настоящия договор, Възложителят предоставя на Изпълнителя сума в размер до изчислената на база стандарти за делегирани държавни дейности за съответните години.

**Чл. 2. (1)** Настоящият договор се сключва за **срок от 2 (две) години, считано от 01.01.2018г.**

**(2)** Изпълнението на програмата за развитие на социалната услуга започва от 01.01.2018г., съобразно графика на дейностите, посочени в Програмата за развитие на социалната услуга, неразделна част от този договор.

###### ІІ. ПРАВА И ЗАДЪЛЖЕНИЯ НА ВЪЗЛОЖИТЕЛЯ

**Чл. 3. (1)** **Възложителят** се задължава да оказва на **Изпълнителя** необходимото съдействие за предоставяне на услугите и изпълнение на програмата.

**(2)** В случай на отклоняване от предварително представената програма от страна на **Изпълнителя, Възложителят** трябва да предприеме съответните мерки за коригиране.

**Чл. 4. (1)** **Възложителят** има право:

**а)** да изисква ежемесечни отчети от **Изпълнителя** и да осъществява проверка върху начина на използване на предоставеното от него финансиране.

**б)** да извършва проверки за качеството на предоставените от **Изпълнителя** социални услуги във връзка със законово установените критерии и стандарти.

**в)** да осъществява цялостен контрол за изпълнението на програмата за предоставяне на социални услуги, предоставена от **Изпълнителя**.

**г)** да наема външни експерти за мониторинг и контрол на дейността на **Изпълнителя**.

**д)** да информира обществеността за предоставеното финансиране.

**е)** да изисква допълнителна информация от Изпълнителя по всяко време и тази информация трябва да бъде предоставена в срок от 3 работни дни.

## ІІІ. ПРАВА И ЗАДЪЛЖЕНИЯ НА ИЗПЪЛНИТЕЛЯ

**Чл. 5. (1)** **Изпълнителят** се задължава да организира и предоставя социалната услуга “**ЦЕНТЪР ЗА СОЦИАЛНА РЕХАБИЛИТАЦИЯ И ИНТЕГРАЦИЯ”**, съобразно и в изпълнение на представената от него програма за развитие на социалната услуга, която е неразделна част от настоящия договор, и в съответствие с установените в нормативните актове критерии и стандарти за предоставяне на качествена социална услуга.

**(2)** **Изпълнителят** е длъжен да предоставя на **Възложителя** ежемесечни междинни отчети и годишен отчет за извършена дейност, както и окончателен отчет в 30 дневен срок след изтичане на срока на договора, съгласно чл.15 от настоящия договор.

**(3)** **Изпълнителят** се задължава да разходва средствата, получени от **Възложителя** единствено за предоставяне на социалната услуга, предмет на този договор, в съответствие с бюджета, описан в програмата за развитие на социалната услуга.

**(4)** **Изпълнителят** се задължава да изпълнява дейностите по програмата за развитие на социалната услуга с необходимата грижа, ефективност, прозрачност и добросъвестност в съответствие с нормативните изисквания и с клаузите на настоящия договор.

**(5)** **Изпълнителят** е длъжен:

**а)** За предоставяне на социалната услуга **“Център за социална рехабилитация и интеграция ”** да разкрие отделна банкова сметка и води отделна счетоводна отчетност.

**б)** да предоставя на **Възложителя** за проверка първични счетоводни документи при поискване и след приключване на финансовата година.

**в)** да предоставя социалната услуга, предмет на настоящия договор, съобразно представената от него програма за развитие на социалната услуга при спазване на посочения в нея график на дейностите и формиран бюджет.

**г)** да предоставя социалната услуга, предмет на настоящия договор, в съответствие с установените в нормативните актове критерии и стандарти.

**д)** при всяка промяна в статута си на доставчик на социални услуги да уведомява незабавно **Възложителя**.

**е)** да полага усилия за осигуряване на устойчивост на дейностите, разработени в програмата за развитие на социалната услуга.

**ж)** да уведомява **Възложителя** за възникване на обстоятелства, препятстващи или отлагащи изпълнението на програмата за развитие на социалната услуга.

**з)** да възстанови на **Възложителя** средствата, разходвани за цели, извън предмета на настоящия договор, заедно със законната лихва, считано от деня на неправомерното разходване на средствата.

**и)** да осигурява достъп на представител/и на **Възложителя** до помещенията, документите и информацията за оценка на изпълнението на програмата за развитие на социалната услуга.

**й)** да изготви длъжностни характеристики на работещите и да определи реда и начина на предоставяне на социалната услуга, чрез изработване на вътрешни правила, съгласно критериите и стандартите за предоставяне на социални услуги заложени в ППЗСП и съответните методически указания, утвърдени от Агенцията за социално подпомагане.

**к)** Изпълнителят задължително осигурява методическа подкрепа, регулярно консултиране на персонала, както и супервизии и психологическа подкрепа на специалистите работещи в Дневния център в кризисни ситуации.

**Чл. 6. (1)** Не се допуска възлагане на дейности от програмата за развитие на социалната услуга на подизпълнители, както и съвместно предоставяне на услугите с други юридически лица или търговци, освен с изричното писмено съгласие на **Възложителя.**

**Чл. 7. (1)** За изпълнение на договора, **Възложителят** предоставя на **Изпълнителя** безвъзмездно за ползване движими вещи, за което се съставя приемо-предавателен протокол. **Изпълнителят** се задължава да ползва предоставените вещи само за целите на договора.

**(2)** Всички вещи, предоставени от **Възложителя** на **Изпълнителя** за изпълнение на договора, остават в собственост на **Възложителя**, като риска от погиване или повреждане е за сметка на **Изпълнителя** за времето, през което са му предоставени.

**(3) Изпълнителят** ежегодно представя на **Възложителя** за съгласуване, списък за необходимото оборудване и други движими вещи необходими за изпълнение на услугата. Същите се закупуват на името на **Възложителя** и се предават за ползване на **Изпълнителя** за срока на договора по реда на ал. 1. Необходимите за закупуване средства са в рамките на годишното финансиране за съответната бюджетна година и/или преходен остатък от предходната година.

**(4)** Изпълнителят се задължава да предаде на **Възложителя** вещите по горните алинеи в 15 дневен срок от прекратяване на договора.

**Чл. 8.** **Изпълнителят** има право да изисква от **Възложителя** предоставяне на необходимата информация и документация, както и оказване на съдействие във връзка с осъществяване на социалната услуга „Център за рехабилитация и социална интеграция“.

**Чл. 9. Изпълнителят** трябва да уведоми незабавно **Възложителя**, друг представител на ръководството или служителя по сигурността на информацията, когато констатира и/или забележи нарушения и/или нередности, които могат да застрашат сигурността на информационните активи в Община Габрово.

**Чл. 10**. Всяка една от страните по този договор се задължава да не разпространява информация за другата страна, станала й известна при или по повод сключването и изпълнението на този договор.

**Чл.11. Изпълнителят** носи отговорност за предприемане на нерегламентиран достъп до информационните активи в Община Габрово, както и ако застраши сигурността на същите, за което дължи неустойка в размер на 10% от размера на предоставените до момента средства.

**Чл. 12. Изпълнителя** дължи неустойка в размера по чл.11 при неизпълнение на задълженията по чл.9 и чл.10 от настоящия договор.

## ІV. СРОКОВЕ И НАЧИН НА ПЛАЩАНЕ.

**Чл. 13.** Финансирането на социалната услуга ще се осъществява чрез общинския бюджет като делегирана от държавата дейност в рамките на средствата, предвидени по държавния стандарт за издръжка на съответната бюджетна година

**Чл. 14. (1**) **Възложителят** предоставя на **Изпълнителя** сума, в размер до изчислената, на база стандарти за делегирани държавни дейности за съответната календарна година.

**(2)** За всяка следваща календарна година се определя размерът на финансиране от страна на **Възложителя** на база установените в съответната финансова година стандарти за издръжка за делегирани от държавата дейности, изчислени за социалната услуга, предмет на договора. В този случай, за изпълнението на годишната програма за предоставяне на социални услуги, **Възложителят** предоставя на **Изпълнителя** финансиране от общинския бюджет, съобразно субсидията от Републиканския бюджет, според установените в съответната финансова година стандарти за издръжка на делегирани от държавата дейности.

**(3)** **Възложителят** предоставя ежемесечно субсидия на **Изпълнителя** до 10 число на месеца, следващ отчетния, след представяне на технически и финансов отчет за разходване на средствата от предходния транш и фактура.

**(4)** **Изпълнителят** се задължава да използва предоставените му средства единствено за предоставяне на социалната услуга, предмет на настоящия договор и съответно в рамките на бюджета, описан в програмата за развитие на социалната услуга, приложение към настоящия договор.

**Чл.15**. **(1)** Отчетите се състоят от технически раздел и финансов раздел.

**(2)** **Изпълнителят** предоставя на **Възложителя** цялата необходима информация за изпълнение на дейностите по реализиране на програмата за развитие на социалната услуга. За тази цел **Изпълнителят** трябва да изготвя междинни ежемесечни отчети, годишен отчет, както и окончателен отчет в 30 дневен срок след изтичане на срока на договора. Междинните отчети се изготвят всеки месец и се предават на **Възложителя** до 10-то число на месеца следващ отчетния. За месец декември, отчетът се представя в рамките на текущия месец.

**(3)** Всеки междинен отчет да дава пълна представа за всички аспекти от изпълнението на програмата за развитие на социалната услуга за отчетния период. Отчетът трябва да е изложен по такъв начин, че да дава възможност за сравнение между: предвидените средства по бюджета от една страна и от друга - направените разходи и постигнатите резултати.

(**4)** Ежемесечният финансов отчет се придружава със заверени копия на разходно - оправдателните документи.

**(5)** Направените разходи се приемат само при представяне на надлежни според българското законодателство разходно-оправдателни документи.

**(6) Изпълнителят** отчита пред **Възложителя** единствено финансите, касаещи държавните средстава за делегираната дейност.

**(7)** **Възложителят** може да поиска информация **от Изпълнителя** средствата, постъпили от спонсори и дарения, както и средствата, вложени от **Изпълнителя** - доставчик на социалната услуга.

**(8)** За допустими се приемат разходи, включени в бюджета за съответната година и в програмата за развитие на социалната услуга.

**Чл. 16**. Ежегодно, в края на финансовата година **Изпълнителят възстановява на Възложителя неизразходваните средства за съответната година.**

**Чл. 17**. В случай, че дейностите по предоставяне на социалната услуга предмет на настоящия договор, бъдат преустановени поради вина на **Изпълнителя**, то той **връща на Възложителя преведените неусвоени средства към датата на прекратяване на договора.**

**V. ПРЕКРАТЯВАНЕ НА ДОГОВОРА.**

**Чл. 18. (1)** Настоящият договор се прекратява по взаимно съгласие на страните.

**(2)** Настоящият договор се прекратява с изтичане на срока, за който е сключен.

**(3)** Възложителят може да прекрати едностранно договора след отправено едномесечно писмено предизвестие в случай, че **Изпълнителят**:

**а)** загуби качеството си на доставчик на социалната услуга, която е предмет на настоящия договор.

**б)** не спази задълженията си във връзка с представяне на финансовите отчети в предвидените срокове и формати.

**в)** ако предлаганите услуги не съответстват на разпоредбите на Закона за социално подпомагане, Правилника за неговото прилагане и подзаконовите нормативни актове, уреждащи този вид дейности, и/или не изпълнява Програмата за развитие и изпълнение на социалната услуга „Център за социална рехабилитация и интеграция“.

**г)** при констатиране на неправилно изразходване на финансовите средства за дейността на социалната услуга предмет на този договор.

**д)** при настъпване на промяна в капацитета на социалната услуга, трансформирането й в друг вид или нейното закриване.

**(4) Изпълнителят** може да прекрати едностранно договора с едномесечно писмено предизвестие в случай, че **Възложителят** виновно не изпълнява задълженията си по този договор за предоставяне на необходимото финансиране и оказване на съдействие при предоставяне на социалната услуга.

#### VІ. НЕИЗПЪЛНЕНИЕ НА ДОГОВОРА И НЕУСТОЙКИ

**Чл. 19. (1)** В случай, че дейностите по предоставяне на социалната услуга, предмет на настоящия договор, бъдат преустановени по вина на **Изпълнителя**, то той дължи на **Възложителя** неустойка в размер на 0,5 % от размера на предоставените до момента средства. Неустойката не изключва правото на **Възложителя** да претендира обезщетение за вреди по общия ред.

**(2)** Вслучай на забава на превеждане на средства по вина на Възложителя съобразно уговореното в раздел IV от настоящия договор, при положение, че **Изпълнителят** е изправна страна, **Възложителят** дължи неустойка в размер на 0,5 % от стойността на непреведената сума за всеки просрочен ден.

**(3)** **Изпълнителя**т възстановява на **Възложителя** средствата, разходвани за цели, извън предмета на настоящия договор, заедно със законната лихва, считано от деня на неправомерното разходване на средства.

**(4) Изпълнителят** възстановява на **Възложителя** предоставените средства, в случай, че изпълнението на програмата за развитие на социалната услуга бъде преустановено по вина на **Изпълнителя**, след заплащане на реално и разумно извършените разходи.

**(5) Изпълнителят** възстановява на **Възложителя** неизразходваните средства в едномесечен срок от прекратяване на договора.

**Чл. 20. (1)** При неизпълнение на задълженията по този договор от страна на **Изпълнителя**, **Възложителят** има право:

1. да преустанови ежемесечното предоставяне на средствата;
2. да изисква възстановяване на предоставените на **Изпълнителя** към момента на неизпълнение на задълженията средства;

**Чл. 20. Възложителят** има право в случай на неизпълнение на задълженията по този договор и при нарушение на установените стандартни и критерии от страна на **Изпълнителя** да сезира Агенцията за социално подпомагане.

##### ПРЕХОДНИ И ЗАКЛЮЧИТЕЛНИ РАЗПОРЕДБИ

**§ 1.** Договорът може да бъде променян по взаимно писмено съгласие на страните или при промяна на нормативните актове, касаещи предоставяната услуга, с анекс.

**§ 2.** Страните разрешават споровете, възникнали по повод сключването, изпълнението и прекратяването на настоящия договор, по взаимно съгласие по пътя на преговорите, а при невъзможност – по съдебен ред пред компетентния съд.

**§ 3.** Всички съобщения и уведомления между страните по този договор трябва да бъдат в писмена форма за действителност. Писмената форма се смята за спазена, и когато уведомлението или съобщението е изпратено по факс.

**§ 4.** Нищожността на някоя клауза от договора или на допълнително уговорени условия не води до нищожност на друга клауза или на договора като цяло.

**§ 5.** За неуредени въпроси в настоящия договор се прилагат разпоредбите на действащото гражданско законодателство на Република България.

Настоящият договор се изготви и подписа от страните в три еднообразни екземпляра, два за Възложителя и един за Изпълнителя.

***Неразделна част от този договор е/са:***

1. Програма за развитие и изпълнение на социалната услуга – “Център за социална рехабилитация и интеграция”.
2. Приемо-предавателен протокол за предоставените на **Изпълнителя** за ползване движими вещи.

**ВЪЗЛОЖИТЕЛ: ИЗПЪЛНИТЕЛ:**

**ОБЩИНА ГАБРОВО**

**КМЕТ:**

**/......................................./ /........................................./**

Директор дирекция ФС .......................